**APSTIPRINĀTS**

Veselības un darbspēju ekspertīzes

ārstu valsts komisijas

Nekustamā īpašuma nomas komisijas

2022. gada 21.aprīļa sēdē,

protokols Nr. 2

Nekustamā īpašuma nomas

piedāvājuma atlases kārtība

“Biroja telpu noma Veselības un darbspēju ekspertīzes ārstu valsts komisijas vajadzībām Valmieras pilsētas administratīvajā teritorijā”

Rīgā

2022

1. **Vispārīga informācija par nekustamā īpašuma nomas piedāvājumu atlasi**
	1. **Nomnieka nosaukums un rekvizīti**
		1. Veselības un darbspēju ekspertīzes ārstu valsts komisija (turpmāk – Pasūtītājs)

reģistrācijas Nr.: 90000151859

adrese: Ventspils iela 53, Rīga, LV-1002, Latvija

tālruņa numurs: +371 67614885

e-pasta adrese: pasts@vdeavk.gov.lv

tīmekļa vietnes adrese: www.vdeavk.gov.lv

* + 1. Vēlamā nekustamā īpašuma nomas objekta “Biroja telpu noma Veselības un darbspēju ekspertīzes ārstu valsts komisijas vajadzībām Valmieras pilsētas administratīvajā teritorijā” (turpmāk – Nomas objekts) piedāvājumu atlasi organizē ar Pasūtītāja 2022.gada 20.janvāra rīkojumu Nr. 1-1/4 “Par nekustamā īpašuma nomas komisijas izveidošanu” izveidotā komisija (turpmāk – Komisija).
	1. **Piedāvājuma iesniegšanas vieta, datums, laiks un kārtība**
		1. piedāvājumus pretendents var iesniegt sākot no Nomas objekta nomas sludinājuma publicēšanas dienas valsts akciju sabiedrības “Valsts nekustamie īpašumi” vietnē līdz 2022. gada 31.augustam plkst.11:00 nosūtot pa pastu uz adresi:

Veselības un darbspēju ekspertīzes ārstu valsts komisija

Administratīvā nodaļa

Ventspils iela 53, Rīga, LV-1002, Latvija;

* + 1. piedāvājumi, kas nav iesniegti noteiktajā kārtībā vai saņemti pēc Nekustamā īpašuma nomas piedāvājuma atlases kārtībā (turpmāk – Kārtība) norādītā piedāvājumu iesniegšanas termiņa beigām, netiek izskatīti. Pasta sūtījumam ar piedāvājumu ir jābūt nogādātam Kārtības 1.2.1. apakšpunktā noteiktajā adresē līdz minētajā apakšpunktā noteiktajam piedāvājumu iesniegšanas termiņam;
		2. pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
	1. **Prasības attiecībā uz piedāvājuma noformējumu un iesniegšanu**
		1. **Piedāvājums jāiesniedz slēgtā (aizlīmētā) iepakojumā, vienā eksemplārā. Uz iepakojuma jābūt:**
			1. norādei “Biroja telpu noma Veselības un darbspēju ekspertīzes ārstu valsts komisijas vajadzībām Valmieras pilsētas administratīvajā teritorijā”;
			2. pretendenta nosaukumam, juridiskajai adresei un reģistrācijas numuram;
			3. Pasūtītāja nosaukumam un adresei:

Veselības un darbspēju ekspertīzes ārstu valsts komisija

Administratīvā nodaļa

Ventspils iela 53, Rīga, LV-1002, Latvija;

* + - 1. norādei “Neatvērt līdz 2022. gada 31.augustam plkst.11:00”.
		1. **Piedāvājuma noformējums**
			1. piedāvājuma sākumā aiz titullapas jābūt piedāvājuma satura rādītājam, aiz kura seko visi pārējie piedāvājumā iekļaujamie dokumenti; satura rādītājā jābūt atsevišķi norādītiem visiem dokumentiem, kuri pretendentam jāiesniedz saskaņā ar Kārtības 1.3.3. apakšpunkta prasībām;
			2. visiem piedāvājumā iekļautajiem dokumentiem jābūt cauršūtiem kopā tā, lai dokumentus nebūtu iespējams atdalīt. Dokumentiem jābūt sanumurētiem un to numerācijai jāatbilst pievienotajam satura rādītājam;
			3. piedāvājumā iekļautajiem dokumentiem ir jābūt skaidri salasāmiem, bez neatrunātiem dzēsumiem, labojumiem vai svītrojumiem;
			4. uz piedāvājuma titullapas jābūt norādei:

“Nekustamā īpašuma nomas piedāvājums

“Biroja telpu noma Veselības un darbspēju ekspertīzes ārstu valsts komisijas vajadzībām Valmieras pilsētas administratīvajā teritorijā”

Komersanta nosaukums, juridiskā adrese, datums”

* + - 1. piedāvājums jāsagatavo latviešu valodā. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā Komisija ir tiesīga uzskatīt, ka attiecīgais dokuments nav iesniegts;
			2. ja pretendenta citā valodā iesniegtais dokuments pārsniedz 3 (trīs) lapaspuses, var tikt pievienots tikai tā kopsavilkuma tulkojums latviešu valodā ar apliecinājumu par tulkojuma pareizību. Kopsavilkuma tulkojumā jābūt iztulkotām būtiskākajām dokumenta daļām, norādot konkrētas atsauces uz dokumenta daļām, kuras tika tulkotas;
			3. apliecinājumu par tulkojuma pareizību sagatavo saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots;
			4. visos pretendenta iesniegtajos dokumentos pretendenta nosaukumam jābūt juridiski pareizam. Pretējā gadījumā Komisijai ir tiesības uzskatīt, ka dokuments, kurā norādīts nepareizs (neprecīzs) pretendenta nosaukums, nav iesniegts;
			5. dokumenta kopiju iegūst, nokopējot vai citādā tehniskā veidā iegūstot oriģināla faksimilattēlu ar visām oriģināla grafiskajām un citām īpatnībām;
			6. dokumenta kopijas pareizību apliecina ar apliecinājuma uzrakstu, kuru sagatavo saskaņā ar Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”.
		1. **Piedāvājumā iekļaujamie dokumenti**
			1. komersanta izdota pilnvara, kas apliecina pilnvarotās personas tiesības parakstīt Kārtībā noteikto piedāvājumu, ja to paraksta komersanta pilnvarotā persona;
			2. parakstīts pieteikums par piedalīšanos nekustamā īpašuma nomas atlasē (saskaņā ar Kārtības 1. pielikumu);

*Piezīme: Ja piedāvājumu iesniedz personālsabiedrība vai personu grupa, pieteikumu paraksta visas personas, kas ietilpst personu grupā. Piedāvājumā norāda pilnvaroto personu, kura pārstāv attiecīgo personālsabiedrību vai personu grupu.*

* + - 1. aizpildīts un parakstīts tehniskais piedāvājums (saskaņā ar Kārtības 2. pielikumu);
			2. aizpildīts un parakstīts iznomāšanas pretendenta piedāvājums (saskaņā ar Kārtības 3. pielikumu);
			3. pretendentam jāiesniedz piedāvājuma kopija elektroniskā formā (saglabāta pdf formātā) zibatmiņā, kā arī turpat atsevišķi pievienots tehniskais piedāvājums un iznomāšanas pretendenta piedāvājums doc, docx vai xlsx formātā. Minētais datu nesējs jāievieto Kārtības 1.3.1. apakšpunktā minētajā aploksnē;
			4. ja piedāvājumu iesniedz personālsabiedrība vai personu grupa, jāiesniedz visu iesaistīto pušu parakstīts apliecinājums par kopīgu dalību nekustamā īpašuma nomas atlasē;
			5. iznomāšanas pretendenta piedāvājums, saskaņā ar Kārtības 3. pielikumā noteikto formu, kurā norāda:
				1. fiziska persona – vārdu, uzvārdu, personas kodu, deklarētās dzīvesvietas adresi, elektroniskā pasta adresi (ja ir) un tālruņa numuru, juridiska persona (arī personālsabiedrība) – nosaukumu (firmu), reģistrācijas numuru, juridisko adresi, elektroniskā pasta adresi (ja ir) un tālruņa numuru;
				2. iznomāšanas pretendenta pārstāvja vārdu, uzvārdu, elektroniskā pasta adresi (ja ir) un tālruņa numuru;
				3. iznomājamo nekustamo īpašumu, tā adresi, kadastra numuru, platību un lietošanas mērķi, pievienojot nekustamā īpašuma atrašanās vietas aprakstu;
				4. iznomājamā nekustamā īpašuma aprakstu, tai skaitā informāciju par piedāvātā nekustamā īpašuma tehnisko stāvokli, pievienojot fotoattēlus, telpu plānojumu un citu informāciju, kas var raksturot piedāvāto Nomas objektu;
				5. apliecinājumu, ka nepastāv tiesiski šķēršļi nekustamā īpašuma iznomāšanai vai nodošanai apakšnomā (ja attiecināms);
				6. informāciju par piedāvātā nekustamā īpašuma kopējām faktiskajām izmaksām iepriekšējā periodā, kas nav mazāks par 12 mēnešiem, un plānotajām izmaksām nākamajam periodam, kas nav mazāks par 12 mēnešiem, tai skaitā informāciju par nomas maksas apmēru un apsaimniekošanas pakalpojumu izdevumiem saskaņā ar nomas sludinājumam pievienotajā apsaimniekošanas programmā noteiktajām pozīcijām, norādot vienas vienības izmaksas, nomnieka nomas sludinājumā minēto specifisko prasību nodrošināšanas izmaksas, komunālo pakalpojumu izmaksas. Norādītās plānotās izmaksas, izņemot izmaksas par apkuri, auksto un karsto ūdeni, kanalizāciju, elektrību, iznomāšanas pretendentam ir saistošas, slēdzot līgumu ar nomnieku.
	1. **Cita vispārīga informācija**
		1. **Kārtības pieejamība:**
			1. Kārtība brīvi un tieši pieejama elektroniski, lejupielādējot to no Pasūtītāja tīmekļa vietnē sadaļas “Par mums” apakšsadaļā “Īpašumi”. Saite uz publikācijas vietu: https://www.vdeavk.gov.lv/lv/ipasumi;
			2. Kārtību var saņemt elektroniski, nosūtot pieprasījumu atbildīgajai kontaktpersonai, kura sniedz organizatorisku informāciju – Pasūtītāja Administratīvās nodaļas vecākajam ekspertam Aigaram Rivdiķim, tālr. +371 62604341, elektroniskā pasta adrese: aigars.rivdikis@vdeavk.gov.lv.
		2. papildu informāciju par Kārtību lūdzam pieprasīt laikus pirms piedāvājumu iesniegšanas termiņa beigām. Šādi pieprasījumi jāiesniedz elektroniski, nosūtot jautājumu uz elektroniskā pasta adresi: aigars.rivdikis@vdeavk.gov.lv vai nosūtot vēstuli pa pastu, adresējot Veselības un darbspēju ekspertīzes ārstu valsts komisijas Komisijas priekšsēdētājam, Ventspils iela 53, Rīga, LV-1002, Latvija;
		3. papildu informāciju, ja tā pieprasīta laikus pirms piedāvājumu iesniegšanas termiņa beigām, Komisija nosūta ieinteresētajam pretendentam, kurš uzdevis jautājumu, un ievieto šo informāciju Pasūtītāja tīmekļa vietnē, sadaļas “Par mums” apakšsadaļā “Īpašumi” iespējami īsā laikā;
		4. ja Kārtībā tiek izdarīti grozījumi, informācija par grozījumiem tiek ievietota Pasūtītāja tīmekļa vietnē, sadaļas “Par mums” apakšsadaļā “Īpašumi”;
		5. ieinteresētajam pretendentam ir jāseko līdzi veiktajiem Kārtības grozījumiem un jāuzņemas pilna atbildība par šādu informācijas iegūšanu, ja Pasūtītājs informāciju ir ievietojis Pasūtītāja tīmekļa vietnē Kārtības 1.4.4. apakšpunktā noteiktajā kārtībā;
		6. pretendents drīkst iesniegt piedāvājumu tikai par visu apjomu, kas nozīmē, ka pretendents nedrīkst iesniegt piedāvājuma variantus;
		7. ja informācijas apmaiņa starp Pasūtītāju un pretendentiem notiks izmantojot elektroniskos dokumentus, kas parakstīti ar drošu elektronisko parakstu un apstiprināti ar laika zīmogu, pretendentiem saskaņā ar Ministru kabineta 2005. gada 28. jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” 17. punkta prasībām ir pienākums 1 (vienas) darbdienas laikā nosūtīt paziņojumu Pasūtītājam par elektronisko dokumentu saņemšanu.
1. **Informācija par vēlamo Nomas objektu.**
	1. **Nomas objekta apraksts un apjoms**
		1. Nomas objekts ir biroja telpu noma Veselības un darbspēju ekspertīzes ārstu valsts komisijas vajadzībām - veikt prognozējamas invaliditātes un invaliditātes ekspertīzi Invaliditātes likuma 7. panta pirmajā un otrajā daļā noteiktajām personām;
		2. detalizēta Nomas objekta tehniskā specifikācija ir noteikta Kārtības 2. pielikumā “Tehniskais piedāvājums”.
	2. **Tehniskais piedāvājums**

Pretendentam ir jāiesniedz tehniskais piedāvājums saskaņā ar Kārtības 2. pielikumā “Tehniskais piedāvājums” noteikto tehniskā piedāvājuma formu.

* 1. **Iznomāšanas pretendenta piedāvājums**
		1. pretendentam ir jāiesniedz iznomāšanas pretendenta piedāvājums saskaņā ar Kārtības 3. pielikumā “Iznomāšanas pretendenta piedāvājums” noteikto piedāvājuma formu;
		2. iznomāšanas pretendenta piedāvājumā cenām jābūt norādītām *euro* (EUR) bez pievienotās vērtības nodokļa (PVN), norādot 2 (divas) zīmes aiz komata;
		3. iznomāšanas pretendenta piedāvājuma cenu kopējā summa neveidos līguma kopējo summu bez PVN;
		4. pēc piedāvājuma iesniegšanas termiņa beigām pretendentam nav tiesību mainīt savu iznomāšanas pretendenta piedāvājumu.
	2. **Nomas līguma izpildes noteikumi**
		1. Nomas objekta nomas līgumu paredzēts slēgt uz 12 (divpadsmit) gadiem, orientējoši no 2022.gada 3.oktobra līdz 2034. gada 2.oktobrim;
		2. ar nekustamā īpašuma atlases uzvarētāju tiks slēgts Nomas līgums atbilstoši Kārtības 2. pielikumā “Tehniskais piedāvājums” iekļautajiem nosacījumiem;
		3. Iznomātājam par saviem finanšu līdzekļiem no nomas līguma izrietošās nomas tiesības saskaņā ar Ministru kabineta 2013. gada 29. oktobra noteikumiem Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” u.c. saistošiem normatīvajiem aktiem ir jānostiprina zemesgrāmatā 60 (sešdesmit) dienu laikā pēc līguma parakstīšanas, iesniedzot attiecīgu nostiprinājuma lūgumu zemesgrāmatā. Iznomātājam pēc nomas līguma darbības beigām par saviem finanšu līdzekļiem jānodrošina šī ieraksta dzēšana no zemesgrāmatas.
1. **Piedāvājuma vērtēšana un piedāvājuma izvēles kritērijs**
	1. **Piedāvājuma noformējuma pārbaude**
		1. Komisija sākotnēji veic piedāvājuma noformējuma pārbaudi atbilstoši Kārtības 1.3. apakšpunktā minētajām prasībām;
		2. ja piedāvājums neatbilst Kārtības 1.3. apakšpunktā noteiktajām prasībām vai nav atbilstoši noformēts, Komisija var lemt par piedāvājuma tālāku neizskatīšanu.
	2. **Piedāvājuma pārbaude un vērtēšana**
		1. Komisija veic pretendenta tehniskā piedāvājuma atbilstības pārbaudi, kuras laikā izvērtē tehniskā piedāvājuma atbilstību Kārtības tehniskajai specifikācijai (Kārtības 2. pielikumā “TEHNISKAIS PIEDĀVĀJUMS” ietvertās prasības), tajā skaitā tehniskā piedāvājuma noformējuma prasības. Ja pretendenta tehniskais piedāvājums neatbilst Kārtības tehniskās specifikācijas prasībām, pretendents tiek izslēgts no turpmākās dalības piedāvājumu atlasē un tā piedāvājums tālāk netiek izskatīts;
		2. Komisijai ir tiesības apsekot piedāvāto Nomas objektu, pārbaudot tā atbilstību;
		3. izvērtējot iznomāšanas pretendenta piedāvājumu, Komisija pārbauda tā atbilstību Kārtības 3. pielikumā “Iznomāšanas pretendenta piedāvājums” ietvertajām prasībām un noformējumam. Ja iznomāšanas pretendenta piedāvājums neatbilst Kārtības 3. pielikumā “Iznomāšanas pretendenta piedāvājums” ietvertajām prasībām, pretendents tiek izslēgts no turpmākās dalības piedāvājumu atlasē un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu, paziņojot tam Komisijas lēmumu par nomas objekta atlases procedūras rezultātiem. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas;
		4. Komisija, vērtējot pretendenta iesniegto piedāvājumu, ņem vērā šādus nosacījumus:
			1. Pasūtītāja prasībām funkcionāli atbilstošākais Nomas objekts;
			2. pretendenta piedāvājumā norādītā Nomas objekta tehniskais stāvoklis;
			3. piedāvātā Nomas objekta zemākās kopējās gada izmaksas;
			4. pārcelšanās izmaksas un izmaksas par nekustamā īpašuma pielāgošanu Pasūtītāja funkciju izpildes nodrošināšanai.
	3. **Piedāvājuma izvēle un piedāvājuma izvēles kritērijs**

Komisija par Nomas objekta atlases uzvarētāju atzīst to pretendentu, kura kvalifikācija un piedāvājums atbilst Kārtībā norādītajām prasībām, tajā skaitā visvairāk atbilst Kārtības 3.2.4. apakšpunktā norādītajiem nosacījumiem un ir ar viszemāko cenu.

1. **Informatīva atsauce uz noteikumiem**

Kārtība ir izstrādāta saskaņā ar Ministru kabineta 2013. gada 29. oktobra noteikumu Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” nosacījumiem.

1. **Informācijas publicēšana par noslēgto nomas līgumu**

Saskaņā ar Ministru kabineta 2013. gada 29. oktobra noteikumu Nr. 1191 “Kārtība, kādā

publiska persona nomā nekustamo īpašumu no privātpersonas vai kapitālsabiedrības un

publicē informāciju par nomātajiem un nomāt paredzētajiem nekustamajiem īpašumiem” 17. punkta nosacījumiem, Pasūtītājs 10 (desmit) darbdienu laikā pēc nomas līguma noslēgšanas publicēs valsts akciju sabiedrības “Valsts nekustamie īpašumi” tīmekļa vietnē un Pasūtītāja tīmekļa vietnē šādu informāciju: nekustamā īpašuma adrese, kadastra numurs, platība, lietošanas mērķis, iznomātājs, nomas maksas apmērs, norādot viena kvadrātmetra izmaksas mēnesī (ja apsaimniekošanas maksa ir ietverta nomas maksā, to norāda atsevišķi), nomas līguma darbības termiņš.

**6. Personas datu apstrāde**

Fiziskas personas datu apstrādes mērķis ir nodrošināt nomas objekta piedāvājumu atlases organizēšanu, nomas līguma noslēgšanas procesu, līguma saistību izpildi un informācijas apkopošanu par noslēgtajiem nomas līgumiem. Personas datus apstrādā un glabā saskaņā ar personas datu apstrādi regulējošiem normatīvajiem aktiem.

**7. Cita informācija**

Nomas līgumā tiks noteikts, ka nomas maksas apmēru pēc nomnieka un iznomātāja iepriekšējas vienošanās var koriģēt tikai šādos gadījumos:

- ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas korekcijas brīdi pārsniedz 10% apmēru. Nomas maksas paaugstinājumu nosaka, sākot ar trešo nomas gadu, atbilstoši Centrālās statistikas pārvaldes sniegtajiem patēriņa cenu indeksiem;

- ja saskaņā ar normatīvajiem aktiem tiek no jauna ieviesti vai mainīti nodokļi, nodevas, ar nodokli apliekamais objekts vai tā vērtība. Šajos gadījumos nomas maksas apmērs var tikt koriģēts, sākot ar dienu, kāda noteikta attiecīgajos normatīvajos aktos, vai ar datumu, kad mainīta nekustamā īpašuma nodokļa likme vai apmērs, vai nekustamā īpašuma kadastrālā vērtība;

- reizi divos gados attiecībā uz atlikušo nomas periodu, ja ir mainījušies iznomātāja nomas objekta plānotie pārvaldīšanas izdevumi un aprēķinātā nomas maksas izmaiņu starpība ir vismaz divi procenti.

Nomas līgumā nosaka, ka iznomātājam ir tiesības nomas līguma darbības laikā uz nomnieka ierosinājuma pamata samazināt nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence.

**1. pielikums**

nekustamā īpašuma nomas piedāvājumu atlases kārtībai

“Biroja telpu noma Veselības un darbspēju ekspertīzes

ārstu valsts komisijas vajadzībām

Valmieras pilsētas administratīvajā teritorijā”

**Pieteikums par piedalīšanos nekustamā īpašuma nomas objektu piedāvājumu atlasē**

“Biroja telpu noma Veselības un darbspēju ekspertīzes ārstu valsts komisijas vajadzībām Valmieras pilsētas administratīvajā teritorijā”

**Komersants**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(komersanta nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vienotais reģistrācijas numurs)

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā

(komersanta pilnvarotās personas vārds, uzvārds)

ar šī pieteikuma iesniegšanu:

- piesakās piedalīties nekustamā īpašuma nomas piedāvājumu atlases kārtībai “Biroja telpu noma Veselības un darbspēju ekspertīzes ārstu valsts komisijas vajadzībām Valmieras pilsētas administratīvajā teritorijā”;

- apņemas ievērot visas Kārtības prasības;

- apliecina, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(komersanta adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(tālruņa numuri, elektroniskā pasta adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(komersanta izpildinstitūcijas pārstāvja(-u) vai pilnvarotās personas amats, vārds, uzvārds)

**2. pielikums**

nekustamā īpašuma nomas piedāvājumu atlases kārtībai

“Biroja telpu noma Veselības un darbspēju ekspertīzes

ārstu valsts komisijas vajadzībām

Valmieras pilsētas administratīvajā teritorijā”

**TEHNISKAIS PIEDĀVĀJUMS**

Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, vienotais reģ. Nr.)

piedāvājam nomāt biroja telpas Veselības un darbspēju ekspertīzes ārstu valsts komisijas (turpmāk – Komisija) vajadzībām Valmieras pilsētas administratīvajā teritorijā atbilstoši šādām Komisijas nekustamā īpašuma nomas piedāvājuma atlases kārtības “Biroja telpu noma Veselības un darbspēju ekspertīzes ārstu valsts komisijas vajadzībām Valmieras pilsētas administratīvajā teritorijā”, obligātajām (minimālajām) prasībām un saskaņā ar šādu tehnisko specifikāciju:

**Vispārīgās prasības**

1. tabula

|  |  |  |
| --- | --- | --- |
| **Nr. p.k.**  | **Vēlamajam Nomas objektam izvirzītās obligātās (minimālās) prasības** | **Pretendenta piedāvātais** *(pretendents1 aizpilda katru aili)* |
| 1. | **Nomas objekta vēlamā atrašanās vieta** Valmieras pilsētas administratīvā teritorijā, vēlams pilsētas centrā ar sabiedriskā un privātā transporta piekļūšanas iespējām.  |  |
| 2. | **Nomas objekta lietošanas mērķis:**Biroja telpu (turpmāk – Telpas) noma Komisijas darbības nodrošināšanai Komisijas Valmieras nodaļas vajadzībām - veikt prognozējamas invaliditātes un invaliditātes ekspertīzi Invaliditātes likuma 7. panta pirmajā un otrajā daļā noteiktajām personām.  |  |
| 3. | **Paredzamais nomas līguma termiņš un nosacījumi**Nomas līgumu paredzēts slēgt uz 12 (divpadsmit) gadiem, t.i., orientējoši no 2022.gada 3.oktobra līdz 2034.gada 2.oktobrim.Iznomātājs izbeidz nomas līgumu pirms termiņa, rakstveidā brīdinot Nomnieku 6 (sešus) mēnešus iepriekš.Nomnieks izbeidz nomas līgumu pirms termiņa, rakstveidā brīdinot Iznomātāju 1 (vienu) mēnesi iepriekš. |  |
| 4. | **Nepieciešamā platība**Kopējā nepieciešamā platība apmēram no 60m2 līdz 100m2 ar 4 vai 5 telpām – viena telpa Nomnieka klientu apkalpošanas speciālistiem, viena telpa Nomnieka ārstiem ekspertiem un Nomnieka vecākajam ārstam ekspertam (vēlams šo telpu aprīkot ar izlietni), viena atdalīta telpa klātienes invaliditātes ekspertīzes veikšanai (ja pretendents piedāvā 4 telpas, platības ziņā lielāko telpu ir iespēja atdalīt klātienes invaliditātes ekspertīzes veikšanai), viena telpa arhīvam, viena telpa ir atpūtas telpa un vēlama uzgaidāmā telpa Komisijas klientiem. Telpu atrašanās vieta ir vēlama 1. stāvā, vai citos stāvos ar iespēju izmantot liftu.Vēlamas divas labierīcības telpas – viena labierīcības telpa ir klientiem (nodrošinot vides pieejamību klientiem ar funkcionālajiem traucējumiem) un otra labierīcības telpa Komisijas Valmieras nodaļas nodarbinātajiem. |  |
| 5. | **Vēlamais īpašuma tehniskais stāvoklis:**Īpašuma tehniskajam stāvoklim ir jābūt labam un jāatbilst Ministru kabineta 2009. gada 28. aprīļa noteikumu Nr. 359 “Darba aizsardzības prasības darba vietās” prasībām.Ēkai ir jābūt labiekārtotai ar kanalizāciju, ūdensapgādi, apkures sistēmu, ventilācijas sistēmu un ar gaisa kondicionēšanas sistēmu telpām, kuras atrodas saules pusē (laikā no 8:00 līdz 17:00). Katrā darba kabinetā jābūt vismaz 1 (vienam) veramam logam vai jānodrošina citu iespēju gaisa apmaiņai telpā. Telpām jābūt nodrošinātām ar elektrotīkla pieslēgumu. Ēkai pieguļošajā teritorijā jānodrošina Komisijas klientiem bezmaksas autotransporta stāvvieta. Iznomātājam jānodrošina vides pieejamība cilvēkiem ar funkcionāliem traucējumiem (dzirdes, redzes, kustību u. c.) un klientiem ar bērnu ratiem. Jāparedz labierīcības telpas klientiem un personālam, t. sk., personām ar funkcionāliem traucējumiem. Iznomātājam jānodrošina ugunsdrošības prasību ievērošanu. Telpām jābūt aprīkotām ar ugunsdrošības un tehniskās apsardzes signalizāciju, t. sk., vienai darba vietai jābūt aprīkotai ar drošības pogu apsardzes izsaukšanai. Iznomātājam jānodrošina visi Nomnieka noteiktie ēkas apsaimniekošanas un uzturēšanas pakalpojumi atbilstoši Kārtībā izvirzītajām prasībām.Iznomātājs ir atbildīgs par ugunsdrošības prasībām objekta telpās un teritorijā atbilstoši spēkā esošajiem normatīvajiem aktiem. |  |
| 6. | Nomas maksā ietilpst: telpu nomas maksa, ēkas remontmeistara, santehniķa, elektriķa, sētnieka pakalpojumu nodrošināšana, ugunsgrēka atklāšanas un trauksmes signalizācijas sistēmu, apkures, ventilācijas, gaisa kondicionēšanas, elektroapgādes sistēmas, uzraudzības, ēkas apdrošināšanas, administrācijas izdevumi, kā arī visi ar Telpu un to uzturēšanu saistītie nodokļi un nodevas. |  |

**1** - aizpilda pretendents, katrā ailē ierakstot vārdu **“APLIECINĀM”** vai **“NODROŠINĀSIM”**, vai **“PIEKRĪTAM”**, vai citādi raksturojot savas spējas nodrošināt prasību ievērošanu.

**Apsaimniekošanas un uzturēšanas pakalpojumu prasības**

2. tabula

|  |  |  |  |  |
| --- | --- | --- | --- | --- |
| **Nr. p.k.**  |

|  |
| --- |
| **Apsaimniekošanas pasākuma veids** |

 | **Atzīme par nodrošināšanu, darbu periodiskums** | **Pretendenta piedāvātais** *(pretendents2 aizpilda katru aili)* |
| **Apsaimniekošanas un uzturēšanas pakalpojumos jāiekļauj:** |
| 1. | **Apkure, ūdensapgāde un kanalizācijas sistēma** |
| 1.1. | Darba telpu mikroklimata nodrošināšana atbilstoši saistošo spēkā esošo normatīvo aktu nosacījumiem, tajā skaitā Ministru kabineta 2009. gada 28. aprīļa noteikumu Nr. 359 “Darba aizsardzības prasības darba vietās” prasībām | katru darba dienu |  |
| 1.2. | Ūdensapgādes un kanalizācijas sistēmas darbības nodrošināšana | pastāvīgi |  |
| 1.3. | Siltā un aukstā ūdens nodrošināšana | pastāvīgi |  |
| 2. | **Elektroapgāde** |
| 2.1. | Koplietošanas un darba telpu apgaismes ķermeņu, rozešu, armatūras, slēdžu, automātu u. c. pārbaude | 1 reizi ceturksnī |  |
| 2.2. | Bojāto koplietošanas un darba telpu apgaismes ķermeņu, rozešu, armatūras, slēdžu, automātu u. c. nomaiņa | pēc nepieciešamības |  |
| 2.3. | Elektroapgādes sistēmas uzturēšana tehniskā kārtībā, remonts, un spēkā esošajos saistošajos normatīvajos aktos noteikto periodisko mērījumu veikšana, tajā skaitā atbilstoši Ministru kabineta 2016. gada 19. aprīļa Nr. 238 “Ugunsdrošības noteikumi” prasībām | pastāvīgi |  |
| 2.4. | Periodisko zemējuma pretestības mērījumu veikšana atbilstoši spēkā esošo saistošo normatīvo aktu prasībām, tajā skaitā atbilstoši Ministru kabineta 2016. gada 19. aprīļa Nr. 238 “Ugunsdrošības noteikumi” prasībām | pastāvīgi |  |
| 3. | **Ugunsdrošība** |
| 3.1. | Ugunsdzēsības līdzekļu nodrošinājums un to uzturēšana darba kārtībā atbilstoši spēkā esošo normatīvo aktu nosacījumiem, tajā skaitā, Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” 9. nodaļas “Ugunsdzēsības līdzekļi” prasībām | pastāvīgi |  |
| 3.2. | Evakuācijas plānu izstrāde - izgatavošana, izvietošana un uzturēšana atbilstoši saistošo spēkā esošo normatīvo aktu nosacījumiem, tajā skaitā, Ministru kabineta 2016. gada 19. aprīļa noteikumiem Nr. 238 “Ugunsdrošības noteikumi”, Latvijas valsts standartam LVS 446 “Ugunsdrošībai un civilajai aizsardzībai lietojamās drošības zīmes un signālkrāsojums” u. c. normatīvo aktu prasībām | pastāvīgi |  |
| 3.3. | Informatīvās drošības zīmes un signālkrāsojums atbilstoši saistošo spēkā esošo normatīvo aktu nosacījumiem, t. sk., Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” 7. nodaļai “Ugunsdrošībai lietojamās zīmes un signālkrāsojums”, Ministru kabineta 2002. gada 3. septembra noteikumiem Nr. 400 “Darba aizsardzības prasības drošības zīmju lietošanā” u. c. normatīvo aktu prasībām | pastāvīgi |  |
| 3.4. | Ugunsdrošībai nozīmīgu inženiertehnisko sistēmu (ugunsdzēsības ūdensapgādes, ugunsaizsardzības sistēmu, automātisko ugunsgrēka atklāšanas un trauksmes signalizācijas sistēmu, automātiskas ugunsgrēka izziņošanas sistēmas) uzturēšana darba kārtībā atbilstoši spēkā esošo normatīvo aktu prasībām | pastāvīgi |  |
| 3.5. | Ugunsdrošības instrukcijas izstrāde, nodarbināto instruktāža ugunsdrošībā un praktiskā apmācībā “Rīcība ugunsgrēka gadījumā” atbilstoši spēkā esošo normatīvo aktu prasībām | pastāvīgi |  |
| 4. | **Gaisa ventilācijas sistēma** |
| 4.1. | Ēkas ventilācijas sistēmas uzturēšana darba kārtībā, pārbaude, apkope un, nepieciešamības gadījumā, remonts | pastāvīgi |  |
| 4.2. | Periodisko pārbaužu veikšana atbilstoši spēkā esošo saistošo normatīvo aktu prasībām, tajā skaitā Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” prasībām | pastāvīgi |  |
| 5. | **Teritorijas uzkopšana** |
| 5.1. | Atkritumu urnu tīrīšana no atkritumiem | katru darba dienu |  |
| 5.2. | Ietvju attīrīšana no gružiem, lapām, smiltīm, dubļiem, ziemas laikā no sniega un ledus | katru darba dienu |  |
| 5.3. | Brauktuvju, laukuma attīrīšana no gružiem, smiltīm, dubļiem, ziemas periodā no sniega un ledus | pēc nepieciešamības |  |
| 5.4. | Ietvju kaisīšana ar pretslīdes līdzekļiem ziemas sezonā | pēc nepieciešamības |  |
| 5.5. | Lāsteku un sniega tīrīšana no ieejas mezglu jumtiņa un ēkas (būves) jumta | pēc nepieciešamības |  |
| 6. | **Telpu uzkopšana** |
| 6.1 | **Darba telpu uzkopšana** |
| 6.1.1. | Putekļu slaucīšana ar mitru drānu no horizontālām un vertikālām virsmām (galdi, palodzes u. tml.) un ar sauso drānu no telefona aparātiem un galda lampām | 2 reizes nedēļā |  |
| 6.1.2. | Grūti aizsniedzamo virsmu tīrīšana (skapju, plauktu augšas, durvju stenderes) | 1 reizi mēnesī |  |
| 6.1.3. | Atkritumu grozu iznešana no darba telpām līdz atkritumu konteineram | katru darba dienu |  |
| 6.1.4. | Dažādu grīdas segumu tīrīšana un mazgāšana, ūdenim pievienojot mazgāšanas līdzekli | 2 reizes nedēļā |  |
| 6.1.5. | Telpu apgaismojuma plafonu tīrīšana | 1 reizi gadā |  |
| 6.1.6. | Stikla virsmu, spoguļu un stikloto durvju tīrīšana | 1 reizi nedēļā |  |
| 6.2. | **Sanitāro mezglu uzkopšana** |
| 6.2.1. | Tualetes podu, izlietņu mazgāšana un dezinficēšana | katru darba dienu |  |
| 6.2.2. | Flīžu virsmu tīrīšana | pēc nepieciešamības |  |
| 6.2.3. | Higiēnas preču (tualetes papīrs, papīra dvieļi, šķidrās ziepes, atsvaidzinātāji) piegāde un papildināšana | pēc nepieciešamības |  |
| 6.2.4. | Atkritumu grozu iznešana no tualetes telpām līdz atkritumu konteineram | katru darba dienu |  |
| 6.2.5. | Telpu apgaismojuma plafonu tīrīšana | 1 reizi gadā |  |
| 6.2.6. | Spoguļu tīrīšana | pēc nepieciešamības |  |
| 6.2.7. | Santehnikas aksesuāru nomaiņa to bojājuma gadījumā (krāni, klozetpodi, izlietnes) | pēc nepieciešamības |  |
| 7. | **Citi darbi** |
| 7.1. | Logu mazgāšana no iekšpuses un ārpuses | 1 reizi gadā |  |
| 7.2. | Sīko remontdarbu veikšana (durvju, slēdzeņu remonts) | pēc nepieciešamības |  |
| 7.3. | Maināmo paklāju pie ieejas durvīm izvietošana un nomaiņa | 1 reizi nedēļā |  |
| 7.4. | Telpu deratizācija, dezinsekcija un dezinfekcija | pēc nepieciešamības |  |
| 7.5. | Žalūziju tīrīšana | 1 reizi gadā |  |
| 7.6. | Elektroenerģijas, ūdens un siltumenerģijas skaitītāju rādītāju nolasīšana | 1 reizi mēnesī |  |
| 7.7. | Tehniskās apsardzes pakalpojumu sniegšana (tajā skaitā nepieciešamās apkopes un remonti) | nepārtraukti |  |

**2** - aizpilda pretendents, katrā ailē ierakstot vārdu **“APLIECINĀM”** vai **“NODROŠINĀSIM”**, vai **“PIEKRĪTAM”**, vai citādi raksturojot savas spējas nodrošināt prasību ievērošanu.

**Tehniskās prasības, apkalpošanas un uzturēšanas nosacījumi telekomunikāciju pakalpojumiem**

3. tabula

|  |  |
| --- | --- |
| **Vēlamā Nomas objektam izvirzītās obligātās (minimālās) prasības** | **Pretendenta piedāvātais***(pretendents3 aizpilda katru aili)* |
| **Pretendents nodrošina:** |
| **1. Lokālo datoru tīkls (turpmāk – TĪKLS):** |
| 1.1. Pretendents nodrošina saskaņā ar Pasūtītāja plānojumu: |  |
| 1.2. Pretendentam pēc Pasūtītāja pieprasījuma jānodrošina iespēja uz ēkas jumta atļaut uzstādīt ārējo telekomunikāciju iekārtas, nepieciešamo aparatūru šo komunikāciju tuvumā, ierīkot šo komunikāciju kabeļu trases un kabeļu trases līdz Pasūtītāja serveru telpai vai centrālajam komutācijas skapim; |  |
| 1.3. papildus tīkla pieslēguma vietu izveidi un elektrobarošanas ligzdu uzstādīšanu pēc Pasūtītāja pieprasījuma. |  |
| **2. Prasības elektrobarošanai un zemējumam:** |
| 2.1. jānodrošina 230 V, 50 Hz maiņstrāvas elektrotīkla izveide ar zemējumu, kura pretestība nedrīkst pārsniegt 4 Ω; |  |
| 2.2. visām tīkla iekārtu un gala iekārtu elektrobarošanas rozetēm (EIRO standarts) ir jābūt atdalītām no kopējā elektrobarošanas tīkla, zemētām un, ņemot vērā plānojamo slodzi, sadalītām atsevišķās lietotāju grupās; |  |
| 2.3. sadales skapim jāatrodas ierobežotas piekļuves vietā, kas pasargātu no nesankcionētas elektrobarošanas atslēgšanas; |  |
| 2.4. elektrobarošanas pievadam un drošinātājiem ir jābūt atdalītiem no visa pārējā elektrobarošanas tīkla. |  |
| 2.5. elektrobarošanas rozetēm ir jābūt atdalītām no apgaismes elektrobarošanas tīkla, sekcionētām (atsevišķi automāti pa telpu grupām) un zemētām. |  |

3 - aizpilda pretendents, katrā ailē ierakstot vārdu **“APLIECINĀM”** vai **“NODROŠINĀSIM”**, vai **“PIEKRĪTAM”**, vai citādi raksturojot savas spējas nodrošināt prasību ievērošanu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(komersanta vadītāja vai pilnvarotās personas amats) (paraksts) (V.Uzvārds)

**3. pielikums**

nekustamā īpašuma nomas piedāvājumu atlases kārtībai

“Biroja telpu noma Veselības un darbspēju ekspertīzes

ārstu valsts komisijas vajadzībām

Valmieras pilsētas administratīvajā teritorijā”

**IZNOMĀŠANAS PRETENDENTA PIEDĀVĀJUMS**

Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, vienotais reģistrācijas Nr.)

piedāvājam nomāt biroja telpas Veselības un darbspēju ekspertīzes ārstu valsts komisijas (turpmāk – Komisija) vajadzībām Valmieras pilsētas administratīvajā teritorijā atbilstoši šādām Komisijas nekustamā īpašuma nomas piedāvājuma atlases kārtības “Biroja telpu noma Veselības un darbspēju ekspertīzes ārstu valsts komisijas vajadzībām Valmieras pilsētas administratīvajā teritorijā”, obligātajām (minimālajām) prasībām, saskaņā ar noteikto tehnisko specifikāciju par šādu cenu:

|  |  |  |  |
| --- | --- | --- | --- |
|

|  |
| --- |
| **Nr. p.k.** |

 | **Pieprasītā informācija** | **Iznomāšanas pretendenta sniegtā informācija** |
| 1. | Fiziskas personas vārds, uzvārds, personas kods, deklarētās dzīvesvietas adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis, juridiskas personas (arī personālsabiedrības) nosaukums (firma), reģistrācijas numurs, juridiskā adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis |  |
| 2. | Iznomāšanas pretendenta pārstāvja vārds, uzvārds, personas kods (ja ir), elektroniskā pasta adrese (ja ir) un tālruņa numurs |  |
| 3. | Nekustamā īpašuma adrese, kadastra numurs, telpu grupas numurs, platība un lietošanas mērķis, pievienojot nekustamā īpašuma atrašanās vietas aprakstu |  |
| 4. | Nekustamā īpašuma apraksts, tai skaitā ēkas energoefektivitātes rādītāji, klase un informācija par ēkas atbilstību Ēku energoefektivitātes likuma 4. pantā noteiktajām energoefektivitātes minimālajām prasībām (pievienojot ēkas energosertifikātu vai pagaidu energosertifikātu, kas reģistrēts būvniecības informācijas sistēmā), informācija par nekustamā īpašuma tehnisko stāvokli (pievienojot fotoattēlus), telpu plānojums un cita informācija, kas var raksturot piedāvāto nomas objektu |  |
| 5. | Apliecinājums, ka nepastāv tiesiski šķēršļi nekustamā īpašuma iznomāšanai vai nodošanai apakšnomā, ja attiecināms |  |
| 6. | Informācija par piedāvātā nekustamā īpašuma kopējām faktiskajām izmaksām iepriekšējo 12 mēnešu periodā, *euro* bez PVN | \_\_\_\_\_ *euro* bez PVN |
| 7. | Informācija par piedāvātā nekustamā īpašuma kopējām plānotajām izmaksām nākamajam 121 mēnešu periodam, *euro* bez PVN, tajā skaitā: | \_\_\_\_\_ *euro* bez PVN |
| 7.1. | plānotā nomas maksa par nākamajiem 121 mēnešiem, norādot viena kvadrātmetra izmaksas mēnesī | • plānotā nomas maksa par 1m2 mēnesī \_\_\_\_\_*euro* bez PVN |
| 7.2. | plānotie apsaimniekošanas pakalpojumu izdevumi saskaņā ar nomas sludinājumam pievienotajā apsaimniekošanas programmā noteiktajām pozīcijām, kas norādītas Kārtības 2. pielikuma “TEHNISKAIS PIEDĀVĀJUMS” 2. tabulā “Apsaimniekošanas un uzturēšanas pakalpojumu prasības” no 1. pozīcijas līdz 7. pozīcijai (ieskaitot), *euro* bez PVN2 | • plānotie apsaimniekošanas pakalpojumu izdevumi par 1m2 mēnesī \_\_\_\_\_*euro* bez PVN |
| 7.3. | plānotās komunālo pakalpojumu izmaksas, *euro* bez PVN | \_\_\_\_\_\_\_\_\_\_ *euro* bez PVN |
| 7.4. | Iznomājamā nekustamā īpašuma vērtība3 | *euro* |

**1 -** paredzētais Nomas līguma darbības termiņš ir uz 12 (divpadsmit) gadiem, tas ir, orientējoši no 2022. gada 3.oktobra līdz 2034. gada 2.oktobrim. Nomas maksā ietilpst Telpu nomas maksa, ēkas remontmeistara, santehniķa, elektriķa, apkopēja un sētnieka pakalpojumu nodrošināšana, ugunsgrēka atklāšanas un trauksmes signalizācijas sistēmu, apkures, ventilācijas, gaisa kondicionēšanas, elektroapgādes sistēmas, uzraudzības, ēkas apdrošināšanas, administrācijas izdevumi, kā arī visi ar Telpu un to uzturēšanu saistītie nodokļi un nodevas.

**2 -** apsaimniekošanas maksā ir jābūt iekļautām visām izmaksām, kas saistītas ar visu telpu apsaimniekošanas un uzturēšanas pakalpojumiem, t. sk., telpu uzkopšana, tīrīšana (ieskaitot palīgmateriālu, tehniskos līdzekļus, higiēnas preču izdevumus, kas tieši saistīti telpu uzkopšanu, tīrīšanu), teritorijas apsaimniekošana (ieskaitot palīgmateriālu, tehniskos līdzekļus, higiēnas preču izdevumus, kas tieši saistīti teritorijas apsaimniekošanu), elektroapgādes, ūdens, kanalizācijas, apkures sistēmu apkalpošana un remonts, tehniskās apsardzes un ugunsdzēsības sistēmas nodrošināšana (t. sk. nepieciešamās apkopes un remonti) apkalpošana un remonts, ēkas ventilācijas un kondicionēšanas sistēmu uzturēšana un citi ar apsaimniekošanu saistīti izdevumi. Kā arī jābūt iekļautām izmaksām, kas saistītas ar valsts karoga esamības nodrošināšanu.

**3 -** Pretendents norāda nekustamā īpašuma vērtību, ja uz piedāvājuma iesniegšanas brīdi iznomājamā nekustamā īpašuma vērtība ir nosakāma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(komersanta vadītāja vai pilnvarotās personas amats) (paraksts) (V.Uzvārds)